Twee vas oor moord op Jhb-polisiehoofGenl.maj. Tirhani Maswanganyi Lt.genl. Lesetja Mothiba, waarnemende Gautengse polisiehoof, het aan verslaggewers in Johannesburg gesê twee verdagtes, onderskeidelik 33 en 52 jaar oud, is in hegtenis geneem. Hulle word daarvan beskuldig dat hulle saamgesweer het om die ondersoekers wat die moord op genl.maj. Tirhani Maswanganyi (51) ondersoek, te vermoor. Mothiba sê die 33-jarige verdagte was glo ook betrokke by die moord op Maswanganyi. Die 52-jarige verdagte is ŉ adjudant-offisier. Die verdagtes sal op 21 Februarie in die Sebokeng-landdroshof verskyn op aanklagte van sameswering om moord te pleeg. Die 33-jarige verdagte sal ook op 20 Februarie in die Pretoria-Noord-landdroshof verskyn in verband met die moord op Maswanganyi. Ses mense is nou reeds in hegtenis geneem in verband met die moord op Maswanganyi. Hy is in Junie dood gevind in ŉ veld naby Hammanskraal. Lees ook: Beskuldigde beweer polisie-marteling Weermaglid ‘n beskuldigde in Jhb-polisiehoof se moordsaak